யசுவந்தராவ் கேல்கர்

யசுவந்தராவ் கேல்கர் (Yashwantrao Kelkar)  இந்தியாவைச் சேர்ந்த ஓர் அரசியல் ஆர்வலரும்  அரசியல்வாதியும் ஆவார். கேல்கர் சாதியற்ற சமூகத்தில் நம்பிக்கை கொண்டவர்.

முதலில் இந்து தேசியவாத அமைப்பான இராசுட்டிரிய சுயம்சேவக் சங்கத்தின் (ஆர். எசு. எசு) ஆர்வலராக இருந்த  இவர் இன்றைய அகில பாரதிய வித்யார்த்தி பரிசத்து (ஏ. பி. வி. பி.) இளைஞர் அமைப்பின் சிற்பியாக ஆனார். புனே பல்கலைக்கழகத்தில் இளநிலை  இலக்கியத்தில் பட்டம் பெற்றார். பட்டம் பெற்ற பிறகு  ஒரு தீவிர சங்க பிரச்சாரகர் ஆனார். பின்னர் மும்பை பல்கலைக்கழகத்தில் பேராசிரியராகப் பணியாற்றினார். 1958 ஆம் ஆண்டில் பல்ராச்சு மதோகால்  அகில பாரதிய வித்யார்த்தி பரிசத்து உருவாக்கப்பட்டது, கேல்கர் அதன் நகரத் தலைவராகவும் பின்னர் மாநிலத் தலைவராகவும் செயல்பட்டார். மாணவர் ஒற்றுமை மற்றும் அமைப்பு முழுவதும் அணிதிரட்டலுக்காக  பல நடவடிக்கைகளைத் தொடங்கினார். மாணவர்களுடன் நெருக்கமாகப் பணியாற்றினார், மேலும் அவசரகால நிலையின் போது, ​​குறிப்பாக குசராத்தில், பல மாணவர் இயக்கங்களுக்கு வழிகாட்டினார். ஒரு ஆசிரியராக இருந்தபோதிலும், ஒரு மாணவர் அமைப்பை உருவாக்குவதில் அவர் மிகுந்த ஆர்வம் காட்டினார். குழுப்பணியில் மிகுந்த நம்பிக்கை கொண்டவராகவும் இருந்தார். அகில பாரதிய வித்யார்த்தி பரிசத்தின் முக்கிய தத்துவத்தை நிறுவினார்.

இளம் சமூக மற்றும் அரசியல் ஆர்வலர்களை அங்கீகரிப்பதற்காக  அகில பாரதிய வித்யார்த்தி பரிசத் ஒவ்வோர் ஆண்டும் யசுவந்தராவ் கேல்கர் விருதை வழங்குகிறது.  2010 ஆம் ஆண்டில்  பட்டியலிடப்பட்ட சிறந்த 30 கல்வியாளர்களில் கணிதவியலாளர் ஆனந்த் குமாருக்கு யசுவந்தராவ் கேல்கர் யுவ புரசுகார் விருது வழங்கப்பட்டது.  இந்த விருது யசுவந்தராவ் கேல்கரின் பெயரால் அழைக்கப்படுகிறது.

 மேற்கோள்கள் 

பகுப்பு:1920 பிறப்புகள்
பகுப்பு:இந்திய செயற்பாட்டாளர்கள்
பகுப்பு:மகாராட்டிர மக்கள்